30 hospitaalwerkers van KZN geskorsArgieffoto: http://www.jameschesley.com/ Desmond Motha, woordvoerder van die departement, het in ŉ verklaring gesê dat die 30 werknemers almal by die Mseleni-hospitaal werksaam is. Die hospitaal is in die noorde van KZN, ongeveer 60 km vanaf die Mosambiekse grens, geleë. Volgens Motha het die departement klagtes vanuit die plaaslike gemeenskap ontvang dat die hospitaal bevooroordeeld is in die indiensneming van mense in betrekkings wat aan die gemeenskap geadverteer word. Die uitslae van ŉ voorlopige ondersoek het tot die werknemers se skorsing gelei. “Altesaam 27 ordonnanse, ŉ wasgoedbestuurder, die bestuurder van menslike hulpbronne en die stelselbestuurder is geskors,” het Motha gesê.